NaiveNeuron/SloPal huggingface dataset:
Šefčík, Marek, poslanec NR SR (2022-09-21):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre hospodárske záležitosti a Výboru Národnej rady Slovenskej republiky pre zdravotníctvo. Ďalej, aby za gestorský výbor určila hlasovaním Výbor Národnej rady pre zdravotníctvo a aby predmetný návrh zákona výbory prerokovali v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Gajdoš, Peter, minister obrany SR (2019-04-04):
Samozrejme, hlavne v súčasnej dobe nič sa nedá zadarmo. V súčasnosti je vyčlenených 52 mil. vrátane finančných prostriedkov z NSIP-u z NATO na zabezpečenie letísk, na letiská na Sliači a v Kuchyni. Čiže máme to v zmysle dlhodobého plánu, na to sme, samozrejme, plánovali, pamätali, dlhodobý plán 2030 na to pamätal taktiež a v rámci investičnej výstavby, plánu investičnej teda výstavby je toto mnou schválené. Ďakujem.
P. Hrušovský, predseda NR SR: (2005-03-16):
(Hlasovanie.) 136 prítomných, 126 za, 10 sa zdržalo. Návrh sme schválili.
Laššáková, Jana, podpredsedníčka NR SR (2012-08-03):
Pán podpredseda Figeľ, nech sa páči.
Pellegrini, Peter, predseda NR SR (2015-11-10):
Ďakujem veľmi pekne. Otváram rozpravu v druhom čítaní. Konštatujem, že som obdŕžal písomnú prihlášku od nasledovných poslancov: pán Miroslav Beblavý, pán Viliam Novotný a pán poslanec Hlina. Ako prvý vystúpi pán poslanec Beblavý, nech sa páči. Po vystúpení písomne prihlásených poslancov dám možnosť prihlásiť sa do rozpravy ústne.
Kéry, Marián, poslanec NR SR (2023-05-03):
Ďakujem za slovo, pán podpredseda Národnej rady. Chcem upozorniť členov zahraničného výboru, že dnes v miestnosti č. 149 13.05 h bude pokračovať prerušená schôdza výboru. Ďakujem.
Bugár, Béla, podpredseda NR SR (2017-10-11):
Teraz otváram možnosť sa prihlásiť ústne do rozpravy. Dvaja. Končím možnosť sa prihlásiť. Nech sa páči, pán poslanec Osuský.
Hrnčiar, Andrej, podpredseda NR SR (2017-05-12):
Končím možnosť nahlásiť sa s faktickými poznámkami. Dve faktické poznámky. Nech sa páči, pani poslankyňa Grausová.
Valášek, Tomáš, poslanec NR SR (2021-11-09):
Vďaka, Janka, za tie slová. Ja sa k samotnému návrhu zákona vyjadrím, samozrejme, v rozprave o chvíľu. Teraz som chcel zareagovať na tvoju výzvu povedať pár slov o tých reťazových materských, ktoré boli pôvodne návrhom Progresívneho Slovenska a teraz sa objavili v tom pozmeňováku. Ten návrh zákona, ak si nájde vašu podporu, by zmenil diskrimináciu žien, ktoré otehotneli v priebehu troch rokov. V praxi sa deje momentálne to, že mnoho žien, keď otehotnie, otehotnejú, idú na materskú, ale nadviažu nejakú prácu, čiastočne pracovný úväzok so svojím zamestnávateľom, keď potom následne otehotnejú ich materská, tá druhá, už nebude odvodené od toho prvého 100-percentného platu na plný úväzok, ale od toho zníženého platu, ktoré mali ako dohodu v tom prvom, po tom prvom tehotenskom. A v praxi tým odrádzame ženy od toho, aby si vôbec hľadali prácu medzi tými dvoma tehotenstvami, lebo prečo by sa potom nechali potrestať znížením tej druhej materskej. Úplne umelo a nezmyselne tým znižujeme zamestnanosť žien a sami sebe ubližujeme, pretože, samozrejme, zamestnanosť žien je aj v našom ekonomickom aj spoločenskom záujme ako štát. Takže pevne verím, že si tento návrh nájde svoju podporu a so slovami pani poslankyne k samotnému návrhu, samozrejme, súhlasím a podporím ju aj vo forme rozpravy onedlho. Vďaka.
Verešová, Anna, poslankyňa NR SR (2016-11-28):
Ďakujem pekne kolegovi Krajčímu za jeho príspevok a za jeho snahu robiť pre, urobiť niečo pre ľudí v núdzi a oceňujem ministerstvo a pani ministerku za to, že, že naozaj sa snaží urobiť všetko pre ochranu zdravia nášho národa. To je, to je priorita, tomu chápem, toho, tomu rozumiem. Len chcem vás naozaj poprosiť, pani ministerka, aj poslancov, aby sme si práve možno aj v tomto adventnom čase uvedomili, ako je potrebné pomôcť rodinám v núdzi, nesťažovať zbytočne a nepridávať bremená charitatívnym organizáciám, ktoré sú overené. Oni sú overené, majú za sebou desaťročia práce. Netreba pridávať bremená ďalšie byrokratické na to, aby mohli robiť nejaký úkon pre rodiny v núdzi. Zvlášť sa prihováram aj kvôli jednorodičovským rodinám, ktoré majú naozaj malý finančný príjem, málo prostriedkov a každá trvanlivá potravina, ktorú dostanú, im pomôže. Pripomínam opäť, že práve v tomto adventnom čase, predvianočnom čase tieto rodiny dostávajú rôzne dary v podobe trvanlivých potravín, takže vyzývam pani ministerku, vyzývam poslancov, pomôžme tomu aj legislatívne, aby táto charita sa mohla ďalej realizovať v prospech rodín v núdzi. Ďakujem.
Glváč, Martin, podpredseda NR SR (2019-09-12):
Ďakujem. Pán poslanec chce doplňujúcu otázku položiť? Nech sa páči.
Sklenár, Martin, minister obrany SR (2023-05-18):
Vážený pán predseda, ďakujem, ďakujem pekne za slovo. Keďže znenie tejto otázky sa opakuje, budem odpovedať aj na otázky č. 4, 10, 12, 21, 25, 29 a 33. Vážený pán poslanec, dovoľte mi prečítať odpoveď pána ministra Miroslava Wlachovského, ktorého dnes zastupujem. Ďakujem za otázku, pán poslanec. Predovšetkým chcem zdôrazniť, že súčasťou nezmyselnej ruskej vojenskej agresie proti Ukrajine, tohto flagrantného porušenia medzinárodného práva je neustále útočenie na ukrajinské vojenské, ale aj civilné objekty, ktoré si každý deň vyžiada množstvo nevinných životov. Evidujeme, že v Chmeľnyckej oblasti nedávno došlo k ruskému útoku. Podľa našich informácii sa však nejednalo o výbuch munície, ale o výbuch skladu paliva. Nemáme žiadne informácie o tom, že by sa tam mala skladovať vami spomínaná munícia. Pravdou je, že s podobnými vyhláseniami vrátane tvrdení o ničení ukrajinských vojenských kapacít, často prichádza ruská propaganda. Je zarážajúce, že niektoré slovenské politické subjekty a ich predstavitelia v Národnej rade Slovenskej republiky pomáhajú šíriť ruské dezinformačné naratívy na Slovensku a snažia sa tak zneistiť našu verejnosť. Je o to smutnejšie, že to robia vedome, proti záujmom vlastnej krajiny. Je to pri najmenšom nezodpovedné. Títo slovenskí politici by namiesto špekulácií o prebere... a preberania ruskej rétoriky mali vyzvať Rusko, aby okamžite opustilo Záporožskú jadrovú elektráreň a celkovo stiahlo všetky vojenské jednotky z územia Ukrajiny v jej medzinárodne uznaných hraniciach. To by bola pozitívna aktivita v prospech jadrovej bezpečnosti Ukrajiny, Slovenska a celého sveta. Je všeobecne známe, ako nezodpovedne sa ruskí vojaci správali pred vyše rokom, keď obsadili Černobyľskú jadrovú elektráreň a jej okolie. Správali sa nezodpovedne k sebe aj k tamojšiemu personálu, keď napr. kopali zákopy v kontaminovanom území. Ďakujem za pozornosť.
Raši, Richard, poslanec NR SR (2012-05-15):
Ďakujem pekne, vážená pani predsedajúca. Čiže upozornil by som kolegov, aby si všimli čo odznelo, teda prvú vec pán bývalý minister podporuje, ale chce, aby sa zaviedla neskôr. Ja som očakával, kto s tým príde prvý, lebo je samozrejmá snaha súkromných zdravotných poisťovní oddialiť účinnosť zákona práve preto, aby neprišli o finančné prostriedky, ktoré majú smerovať za chorými pacientmi, a teda v prospech Všeobecnej zdravotnej poisťovne. Čo sa týka platobnej schopnosti, Všeobecná zdravotná poisťovňa pracuje s prostriedkami verejného zdravotného poistenia, nie je to komerčná zdravotná poisťovňa, ako to poznáme pri životnom alebo havarijnom poistení. A ten parameter má byť jediný. Sú to záväzky po lehote splatnosti, pretože tie hovoria o platobnej schopnosti Všeobecnej zdravotnej poisťovne. A možno si spomeniete na to, keď sa hovorilo o tom, keď prechádzajúca vláda deklarovala, že chce rozdeliť Všeobecnú zdravotnú poisťovňu a rozpredať ju iným subjektom. A práve tie parametre platobnej schopnosti, ktoré boli zavedené, slúžili práve na to, aby sa Všeobecná zdravotná poisťovňa umelo dostala do platobnej neschopnosti a potom, prirodzene, mohla byť voľne ponúknutá vládou ako riešenie iným finančným skupinám. A čo sa týka predsedu Úradu pre dohľad, pokiaľ by predseda Úradu pre dohľad v tomto momente profesionálne zlyhal a prestal vykonávať funkcie, ktoré má a ktoré obsahovo napĺňa jeho pracovná náplň, tak ho odvolať nemôžeme. Čiže keď profesionálne zlyhá alebo keď ignoruje potreby systému, alebo keď je ovládaný finančnou skupinou, ako bolo ovládané zdravotníctvo v minulom období, tak minister ani vláda s tým nič nemôže robiť, preto treba toto zmeniť. Ďakujem pekne.
Zmajkovičová, Renáta, podpredsedníčka NR SR (2012-09-26):
Pán poslanec, pokračujte v rozprave.
Šimečka, Michal, podpredseda NR SR (2024-05-09):
Ďakujem. Pán poslanec Janckulík, nech sa páči.
Herák, Ján, poslanec NR SR (2021-05-04):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Verešová, Anna, poslankyňa NR SR (2019-04-02):
Aj sa pripájam k podpore kolegyni Shahzad. Jej návrh zákona vypĺňa naozaj medzeru v slovenskom antidiskriminačnom práve, lebo chýba implementácia zákazu diskriminácie osôb so zdravotným postihnutím. Kto iný, kto iný by tomu naozaj lepšie rozumel, ako ty sama zo svojho vlastného života? Ja som počas svojej 20-ročnej praxe pomoci ženám s deťmi, sme vytvorili aj mnoho pracovných miest a boli to aj pracovné miesta jednak pre tie jednorodičovské rodiny, pre ženy, ale aj pre viacerých zdravotne znevýhodnených ľudí. 
A tak viem a našou motiváciou, viem teda, čo žijú, a našou motiváciou pri tom vytváraní pracovných miest som si uvedomila, že potrebujú naozaj rovnaké zaobchádzania a rovnaké príležitosti. Teda motiváciou nás všetkých doteraz často hnala len taká charita, len že potrebujú ľudia so zdravotným znevýhodnením pomoc. Ale oni naozaj už hovoria, a teraz to bolo aj cez slová kolegyne Silvii Shahzad, že prosíme vás, my len chceme tie isté rovnaké práva a rovnaké zaobchádzanie a rovnaké príležitosti, ako máte vy všetci. To je celé. Takže prihováram sa a verím, že tvoj zákon bude podporený. Ďakujem ti.
V. Tomanová, ministerka práce, sociálnych vecí a rodiny SR: (2008-01-21):
Vrátim sa k prídavkom na dieťa. Tak ako ste vy nevalorizovali rodinné prídavky v roku 2005 a nebola pripravená valorizácia ani v roku 2006, čiže vlastne ste... A v roku 2005 ste vrátili do rozpočtu 2,9 mld. na úseku sociálnych vecí a v roku 2004 4,9 mld. Čiže buďme veľmi úprimní a hovorme teda o tom tak, ako to v skutočnosti je. Pán poslanec Frešo, asi skutočne nemáte objektívne informácie o tom, že dotácia Privilégiu bola pridelená tak, ako boli prideľované podľa výnosu, ktorý schválila vaša vláda, teda vaši predstavitelia na úseku sociálnych vecí. Vtedy to bolo všetko v poriadku, keď ostatným organizáciám taktiež boli pridelené dotácie a taktiež tieto organizácie nemali zaplatené poplatky, čiže vlastne je to ten istý princíp. Dnes je pripravený nový metodický pokyn, a teda tento metodický pokyn je podstatne prísnejší. Prosím vás, pripomínam zásadnú vec, predchádzajúca vláda nastavila systém sociálnych služieb tak, že príspevky, ktoré sú poskytované podľa prílohy č. 14 k zákonu č. 195, ste schválili absolútne nesystémovo k 1. 3. 2004 a následne k 1. 4. 2004. (Reakcie z pléna.)
Hort, Milan, podpredseda NR SR (2011-07-12):
Ďakujem pekne. Otváram všeobecnú rozpravu. Konštatujem, že nemám žiadnu písomnú prihlášku. Pýtam sa, kto sa hlási do rozpravy ústne? Pán poslanec Martin Poliačik ako jediný. Uzatváram možnosť prihlásiť sa do rozpravy. Predpokladám, pán poslanec, že to chcete stihnúť do hlasovania. Nech sa páči.
Danko, Andrej, predseda NR SR (2019-03-27):
Prosím, prezentujme sa a hlasujme. (Hlasovanie.) Prítomných 145 poslancov, za 112, zdržalo sa 33. Konštatujem, že sme uvedený návrh schválili.
Grendel, Gábor, podpredseda NR SR (2020-07-23):
Pán poslanec Kozarec.
Raši, Richard, poslanec NR SR (2015-10-30):
Ďakujem veľmi pekne, pán predsedajúci. Ďakujem pekne všetkým pánom poslancom za pripomienky. Ivan, je mi sympatické, že terminus technicus Pentliarik sa snažíš rozšíriť aj na iných, ale sú veci, ktoré sa zrejme nepodaria, ale beriem to ako dobrý pokus, aj keď neúspešný. Pán poslanec Osuský, ďakujem pekne. Všetky vaše vystúpenia sú pre mňa veľmi inšpiratívne a zároveň sa mi páčia aj po umelecko-intelektuálnej stránke. Takže ďakujem pekne. Verím, že okrem mňa to pochopia aj ľudia, keď vás počúvajú, lebo niekedy ste veľmi v oblakoch. Čo sa týka pána Zsolta Simona, tam niet čo dodať. Po tom, čo on urobil v životnom prostredí, tak naozaj už sa nemáme o čom baviť. A čo sa týka pána poslanca Hlinu, cítim, že tu vzniká nový vzťah. Začínam mám pocit, že z vašej strany to začína mať až taký prejav patologickej lásky: v akomkoľvek kontexte, kdekoľvek ma spomeniete, so mnou sa budíte, so mnou zaspávate. Držím vám palce, aby ste tomu úplne neprepadli, lebo to by bola ďalšia rana do komplikovanosti vašej osobnosti. Ďakujem veľmi pekne. (Potlesk.)
Blanár, Juraj, podpredseda NR SR (2022-12-05):
Týmto sme vyčerpali rozpravu, ktorú vyhlasujem za uzavretú. Pán navrhovateľ, máte záujem o záverečné slovo? Nie. Pán spravodajca? Nech sa páči.
Bugár, Béla, podpredseda NR SR (2011-07-11):
Nech sa páči, na faktické poznámky, pán poslanec Matovič, môžete reagovať teraz.
Bugár, Béla, podpredseda NR SR (2017-10-10):
Na vystúpenie pána poslanca dvaja s faktickými poznámkami. Pán poslanec Jarjabek.
M. Hort, podpredseda NR SR: (2008-04-08):
Ďalej s faktickou poznámkou pán poslanec Ján Senko, nech sa páči.
Smolíková, Eva, poslankyňa NR SR (2017-11-29):
Ďakujem pekne za slovo, pani predsedajúca. Dovoľte, aby som vás informovala. Výbor Národnej rady Slovenskej republiky pre vzdelávanie, vedu, mládež a šport ako gestorský výbor podáva Národnej rade Slovenskej republiky spoločnú správu výborov o výsledku prerokovania návrhu poslancov Národnej rady Tibora Jančulu, Dušana Tittela, Ľubomíra Petráka a Dušana Galisa na vydanie zákona, ktorým sa mení a dopĺňa zákon č. 440/2015 Z. z. o športe (tlač 718), vo výboroch v druhom čítaní. Národná rada Slovenskej republiky sa uznesením z 13. októbra 2017 č. 882 uzniesla prerokovať návrh poslancov na vydanie zákona, ktorým sa mení a dopĺňa zákon č. 440/2015 Z. z. o športe, to je tá tlač 718, v druhom čítaní a prideliť ho týmto výborom: ústavnoprávnemu výboru, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre vzdelávanie, vedu, mládež a šport. Ako gestorský výbor určila výbor práve pre vzdelávanie, vedu, mládež a šport a určila lehoty na jeho prerokovanie. Výbory prerokovali návrh zákona v lehote tomu určenej. Iné výbory o návrhu zákona nerokovali. Gestorský výbor konštatuje, že do začatia rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku Národnej rady Slovenskej republiky. K návrhu poslancov na vydanie zákona, ktorým sa mení a dopĺňa spomenutý zákon, zaujali výbory Národnej rady tieto stanoviská: Ústavnoprávny výbor, Výbor Národnej rady pre financie a Výbor Národnej rady pre vzdelávanie, vedu, mládež a šport zhodne odporúčajú návrh zákona schváliť s návrhom uvedeným v časti IV spoločnej správy. Gestorský výbor odporúča Národnej rade Slovenskej republiky hlasovať o uvedenom návrhu s odporúčaním ho schváliť. Zároveň gestorský výbor odporúča Národnej rade návrh poslancov na vydanie zákona, ktorým sa mení a dopĺňa už spomenutý zákon, schváliť ho v znení návrhu uvedeného v tejto správe. Spoločná správa výborov o výsledku prerokovania návrhu poslancov bola schválená uznesením Výboru Národnej rady Slovenskej republiky pre vzdelávanie, vedu, mládež a šport z 28. novembra 2017 č. 131. Týmto uznesením ma výbor zároveň poveril, aby som na schôdzi Národnej rady Slovenskej republiky informovala o výsledku tohoto rokovania a o stanovisku a návrhu gestorského výboru a predkladala návrhy podľa príslušných ustanovení zákona o rokovacom poriadku Národnej rady Slovenskej republiky. Ďakujem, pani predsedajúca, skončila som.
Hudacký, Ján, poslanec NR SR (2013-02-06):
Ďakujem pekne za slovo. Vážená pani predsedajúca, vážení kolegovia, dámy a páni, vážený pán predkladateľ číslo jeden. Ja som predkladateľ číslo dva. Takže veľmi rád sa k tomu pridám. Vážený pán spravodajca, ja nebudem dlho určite, pretože pán predkladateľ, môj kolega pán Zajac určite povedal, dá sa povedať, že takmer všetko. Chcem len zdôrazniť niektoré fakty, ktoré súvisia s návrhom tohto zákona, a tie súvisia predovšetkým s hrozivou situáciou v oblasti zamestnanosti, resp. s mierou nezamestnanosti, ktorá na Slovensku rastie výrazným tempom, a ja sa obávam, že ak to tak pôjde ďalej, tak o chvíľu prekročíme hranicu aj 15 percent. A čo je ešte dôležitejšie a markantnejšie na tom celom, že máme množstvo dlhodobo nezamestnaných občanov, ktorí už, aj tí, čo pracovali, tak stratili už aj pracovné návyky. Tí, čo vyšli zo škôl a tiež už nejakú dobu sa im nedarí nájsť zamestnanie, tak títo ešte žiadne tie návyky nemajú a ak budú ďalej takto bez práce, tak asi budeme aj ťažko od nich očakávať, že nejaké návyky aj získajú. A toto je tiež jeden veľmi zaujímavý alebo dôležitý návrh, ktorý rieši aj tento aspekt celého toho problému a vytvára možnosti preto, aby z tých 183-tisíc ľudí, ktorí sú momentálne v hmotnej núdzi, a teda sú nezamestnaní, je pravda, že berú dávky v hmotnej núdzi, ale keď by ste ktorýkoľvek z vás a rodiny, ktoré živíte, mali vyžiť z takejto dávky, tak je, je len jednoznačné, že títo ľudia majú záujem aj o aktivačné práce, ktoré im vylepšujú tú sociálno-ekonomickú pozíciu v ich rodinách. A toto je veľmi dôležité aj z tohto pohľadu a tento návrh zákona, resp. novely zákona by mal pomôcť aj v tejto danej oblasti. Čo tu bolo povedané? Áno, zatiaľ tie aktivačné práce môžu realizovať miestna samospráva a regionálna samospráva. Tí sú limitovaní dvoma okruhmi problémov. Jeden je ten, že obyčajne tie menšie obce a povedzme aj tie veľké obce nemajú dostatočný počet ľudí, aby mohli manažovať, efektívne manažovať týchto ľudí, ktorí sú na aktivačných prácach. A viete, ja som mal aj minule takúto skúsenosť, išiel som cez jednu obec a tam skupina rómskych žien, asi dvadsať či tridsať, bola opretá o metly a neviem, ako dlho, ale mal som chuť ich odfotiť. Je jasné, že ak by boli lepšie koordinované, ak by mali ten lepší manažment v tej obci, tak tá situácia by bola iná. Tá obec by možno bola lepšie uprataná, možno by bol skutočne oveľa väčší poriadok v tejto obci. (Obrátenie sa na predsedajúcu: Pani podpredsedníčka, môžete trochu kľud tu zabezpečiť?)
P. Hrušovský, predseda NR SR: (2005-03-16):
(Hlasovanie.) 133 prítomných, 118 za, 1 proti, 13 sa zdržalo, 1 nehlasoval, návrh sme schválili. Teraz poprosím pána poslanca Ondrejku, aby z poverenia ústavnoprávneho výboru predniesol návrhy hlasovaní k návrhu skupiny poslancov na vydanie zákona o preukazovaní pôvodu majetku. Máte slovo, pán poslanec. V. Ondrejka, poslanec: Pán predseda, v rozprave vystúpili traja poslanci bez pozmeňujúcich návrhov, preto vás prosím, aby ste dali hlasovať o tom, že Národná rada Slovenskej republiky sa uzniesla podľa § 73 ods. 3 písm. c) zákona o rokovacom poriadku prerokovať predložený návrh zákon v druhom čítaní.
Blanár, Juraj, podpredseda NR SR (2022-10-20):
Vážené panie poslankyne, páni poslanci, takže situácia je nasledovná. Ako som ohlasoval, mal teraz predkladať návrhy pán minister financií Igor Matovič, bolo ich celkom 1, 2, 3, 4, 5. Dostal som však informáciu, že pán minister má momentálne tlačovku. Tak ja neviem, či tlačovka je prednejšia ako Národná rada Slovenskej republiky. Urobte si z toho záver sami, keď niektorí, predovšetkým koaliční rozprávali o tom, že parlament bol slúžkou vlády. Ja si myslím, že teraz to tak vyzerá pri pánovi Matovičovi. Pán minister Doležal mal byť ďalší, ktorý mal predkladať, mám informáciu, že je na ceste do Prahy. Tak to tak isto tomu nerozumiem, ako je to možné. A pán minister Horecký, nemám informáciu vôbec. Takže všetky tieto menované zákony a ich návrhy zákonov, ja ich ešte raz zopakujem, aby počuli všetci, ktorí sú aj v kanceláriách, je to parlamentná tlač 1081 o presadzovaní práv duševného vlastníctva, parlamentná tlač 1122 o dani z pridanej hodnoty, tlač 1123 o účtovníctve, všetko pán Matovič, parlamentná tlač 1115 dohoda o ochrane investícií, pán minister Matovič, a rovnako 1116 dohoda o ochrane investícií medzi Európskou úniou, pán Matovič, prepadáva. Ďalší bod, parlamentná tlač 1106, zákon, ktorým sa menia a dopĺňajú niektoré zákony v súvislosti s rozvojom automatizovaných vozidiel, pán Andrej Doležal nie je prítomný, prepadáva. A parlamentná tlač 1105 o financovaní základných škôl, pán minister Horecký, prepadáva. Ďalší po týchto má nasledovať pán minister životného prostredia Ján Budaj, mám informáciu, že ten sa zmobilizoval a napriek prepadnutiu týchto zákonov je na ceste, takže vyhlasujem krátku prestávku, pokým pán minister nepríde a budeme potom pokračovať dvoma bodmi, ktoré predkladá pán minister Budaj, a poprosil by som kolegov z klubu OĽANO, aby kontaktovali pána poslanca Milana Vetráka, lebo ten by mal nasledovať po pánovi ministrovi Budajovi. Ďakujem a vyhlasujem prestávku, kým nepríde pán minister Budaj. (Prestávka.)
Pellegrini, Peter, predseda NR SR (2015-09-24):
Ďakujem pekne. Ďalší v rozprave vystúpi pán poslanec Kadúc. Nech sa páči, máte slovo.
Kamenický, Ladislav, poslanec NR SR (2020-10-20):
Ďakujem pekne. Pán minister, mám tu pred sebou jeden leták, nemôžem ho ukazovať, ale hovorí: „Nehlasujte proti nám!“ Zamestnanci, 900-tisíc zamestnancov, 300-tisíc odborárov, 1 200-tisíc dôchodcov, 100 návrhov ministerstva práce, sociálnych vecí a rodiny, minimálna mzda, Zákonník práce, zákon o tripartite, 13. dôchodok. Čo idete robiť? Však toto ja, toto je masaker sociálneho štátu, čo tu riešite, a vy ste pripravili všetkých ľudí na minimálnej mzde o vyše 1 mld. euro. Na druhej strane ste za tento rok dali bankám 380 mil., budúci rok dáte 300, ďalší rok 275 a ďalší rok tuším ďalších 250. Dokopy 830 mil. za ďalšie tri roky. Idete, na jednej strane hovoríte o tom, že treba dať ľuďom peniaze, na druhej strane im ich beriete. No ako chcete naštartovať spotrebu na Slovensku? A to, čo hovoril kolega, áno, vy tu idete sa zakrývať, vy voláte do ulíc armádu, aby ste tu riešili nejaké plošné testovanie v duchu – nakaz svojich rodičov, nakaz svojich starých rodičov. Som zvedavý, čo budete robiť, ak títo ľudia sa nakazia a budú sa na to sťažovať. Tí zdraví. Moja príbuzná, moja príbuzná jedna sedí doma a ide si nakúpiť, len keď treba. Teraz ich idete vytiahnuť všetkých do, do týchto miestností. Ste sa zbláznili? Však som zvedavý, čo budete s tým robiť. A v mene toho, že idete, niekto, niekto má iný názor ako vy, tak idete ho stavať k múru, na základe toho, čo hovorí pán premiér tejto krajiny, a zastreliť? Takto sa robí diskusia, takto sa robí dialóg? Tripartitu ste zabili a dialóg na Slovensku takisto, dnes je čierny deň, čo sa týka sociálnych opatrení, ktoré idete rušiť. Nebudem hovoriť o vašom pozmeňováku, kde rušíte asi sedem opatrení, čo sa týka dane z príjmu... (Prerušenie vystúpenia časomerom a reakcie z pléna.)
Jurinová, Erika, podpredsedníčka NR SR (2015-02-18):
Pani poslankyňa Hufková.
Susko, Boris, poslanec NR SR (2021-03-19):
Ďakujem pekne, pán predsedajúci, za slovo. Vážený pán predsedajúci, vážený pán minister, milé kolegyne, kolegovia, opäť musím zopakovať to, čo som povedal pred pár minútami pri tom prvom skrátenom legislatívnom konaní, že keď si pozriete predkladaciu správu tohto návrhu na skrátené legislatívne konanie, tak opäť tam nenájdete konkrétne dôvody, ktoré by napĺňali zákonom stanovené podmienky na to, aby mohlo byť prijaté a schválené skrátené legislatívne konanie. Zákon o rokovacom poriadku hovorí jasne, ešte raz to zopakujem, že musí nastať mimoriadna okolnosť, musia byť ohrozené základné ľudské práva a slobody alebo musia hroziť štátu značné hospodárske škody. Keď si pozriete dôvodovú správu k návrhu zákona ako takému, tak v dôvodovej správe zistíte, že výdavky štátneho rozpočtu, resp. výdavky verejnej správy na opatrenia, ktoré majú byť prijaté na základe zákona, sú 100 mil. eur, 100 mil. eur. V návrhu na skrátené legislatívne konanie sa však nedočítate nič o tom, aké hrozia štátu značné hospodárske škody z titulu vzniku mimoriadnej okolnosti, resp. aké základné ľudské práva a slobody sú ohrozené vzniknutím mimoriadnej okolnosti. Aká je medzi nimi kauzalita, aký je medzi nimi súvis s tým, čo sa v tej dôvodovej správe píše, a s týmito následkami, ktoré majú byť dôvodmi na skrátené legislatívne konanie. Opäť nespochybňujem, že opatrenia, ktoré sú v návrhu zákona, môžu mať ten charakter a sú potrebné, aby prišlo k takému konaniu, ale samotný návrh na skrátené legislatívne konanie tieto dôvody, žiaľ, neobsahuje a neobsahuje tú kauzalitu k tým podmienkam, ktoré stanovuje zákon o rokovacom poriadku. Je to zase dôvod na to, aby pani prezidentka nám tento návrh zákona vrátila. Všetci dobre viete, čo sa stalo s ostatným vráteným návrhom pani prezidentky, že neprešiel v opätovnom rokovaní Národnej rady. Nerozumiem tomu, prečo vláda takýmto spôsobom fláka odôvodňovanie skrátených legislatívnych konaní a riskuje to, že prezidentská kancelária nám opätovne vráti tento návrh z titulu toho, že neboli dodržané podmienky na skrátené legislatívne konanie, pričom tie podmienky sa možno dali vyargumentovať a nájsť. Ďakujem pekne.
Kollár, Boris, predseda NR SR (2022-10-19):
Prosím, prezentujme sa a hlasujeme. (Hlasovanie.) Prítomných 130 poslancov, za 67, proti 21, zdržalo sa 36, nehlasovali 6. Uvedený návrh sme schválili.
Sulík, Richard, predseda NR SR (2011-02-08):
Prosím, hlasujte teraz. (Hlasovanie.) Prítomných 149 poslancov, hlasovalo 75 za, 1 proti, 73 sa zdržalo. Tento návrh sme schválili.
Šimečka, Michal, podpredseda NR SR (2024-01-09):
Ďakujem pekne. Pani poslankyňa Kolíková.
Kollár, Jozef, poslanec NR SR (2011-09-14):
Ďakujem pekne za slovo. Vážený pán predsedajúci, vážená pani premiérka vlády Slovenskej republiky, členovia vlády, dámy a páni, dovoľte mi, aby som vzhľadom k tomu, že gestorský výbor pre financie a rozpočet neschválil spoločnú správu, predniesol teraz na rokovaní pléna Národnej rady Slovenskej republiky informáciu výborov Národnej rady o výsledku prerokovania návrhu skupiny poslancov Národnej rady Slovenskej republiky na vyslovenie nedôvery vláde Slovenskej republiky, premiérke vlády Ivete Radičovej (tlač 493a). Žiaden z výborov Národnej rady Slovenskej republiky, ktorý prerokovával tento návrh skupiny poslancov, neprijal platné uznesenie k predmetnej veci. Rovnako tak gestorský výbor, ako som už informoval, neprijal, neschválil spoločnú správu, a preto výbor pre financie a rozpočet ako gestorský výbor svojím uznesením č. 246 z dnešného dňa neschválil spoločnú správu výboru Národnej rady k návrhu skupiny poslancov na vyslovenie nedôvery predsedníčke vlády Slovenskej republiky Ivete Radičovej. Poveril poslanca Kollára podať túto informáciu na dnešnej 23. schôdzi Národnej rady v súlade s § 80 ods. 2 zákona 350/1996 Z. z. o rokovacom poriadku Národnej rady v znení neskorších predpisov. Po druhé pripomienky a požiadavky výborov nevyplynuli žiadne z rokovania jednotlivých výborov, ktorý predmetný materiál prerokovali. Vážený pán predsedajúci, poprosím, otvorte rozpravu k tomuto bodu.
Laurenčík, Milan, podpredseda NR SR (2021-04-30):
Pán poslanec Pročko, zaujmite svoje miesto... (Reakcia z pléna.) Pán poslanec Pročko! (Hluk v sále.) Páni poslanci, ukľudnite sa! (Hluk v sále.) Pán poslanec Šefčík, pokračujte.
Bagačka, Michal, poslanec NR SR (2013-02-12):
Ďakujem za slovo. Vážený pán predseda, dámy a páni, v rozprave vystúpili dvaja poslanci, nebol predložený žiadny procedurálny návrh. Preto prosím, pán predseda, aby ste dali hlasovať o tom, že Národná rada sa uzniesla v súlade s § 73, ods. 3 písm. c) zákona o rokovacom poriadku prerokovať predložený návrh zákona v druhom čítaní.
Dostál, Ondrej, poslanec NR SR (2010-11-03):
Pani poslankyňa Obrimčáková sa vyjadrila k tomu, čím argumentujeme v dôvodovej správe ohľadom štátnych vzdelávacích programov. Ja by som teraz zacitoval, čo je napísané v zákone, v školskom zákone, § 4 písm. f), medzi ciele výchovy a vzdelávania sú tam zaradené aj posilňovať úctu k rodičom a ostatným osobám, ku kultúrnym a národným hodnotám a tradíciám štátu, ktorého je občanom, k štátnemu jazyku, k materinskému jazyku a k svojej vlastnej kultúre. Pani poslankyňa, vy ste hovorili, že tam ani raz nie je spomenutá Slovenská republika a že preto bolo potrebné spomenúť to explicitne v zákone o štátnych symboloch, pretože u nás, samozrejme, žijú a vzdelávajú sa aj občania iných štátov, či už azylanti, alebo povedzme občania krajín Európskej únie, ktorí nie sú občanmi Slovenskej republiky. Ja sa len teda pýtam, koľko ich je a koho chceme vychovávať k vlastenectvu, akože k vlastenectvu chceme vychovávať našich vlastných občanov, naši vlastní občania, či už sú to Slováci, Maďari alebo Rómovia, sú naši vlastní občania, teda sú občanmi Slovenskej republiky, a teda to, čo je tam napísané v školskom zákone vo vzťahu k nim, nepatrí k inej krajine, patrí predsa k Slovensku. Tak nechápem, nechápem, v čom je tam ten problém, pretože tam to ošetrené je. A v ďalšom ustanovení školského zákona sa hovorí, že konkrétne ciele výchovy a vzdelávania, ktoré sú, teda že štátne vzdelávacie programy majú obsahovať konkrétne ciele výchovy a vzdelávania, ktoré sú v súlade s tými cieľmi, ktoré som menoval, a teda jedným z nich je aj tá výchova k úcte k národným hodnotám a tradíciám štátu.
Glváč, Martin, podpredseda NR SR (2017-09-06):
Ďakujem. Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Jozefovi Valockému, nech sa páči.
Pellegrini, Peter, predseda NR SR (2015-11-25):
Ďakujem pekne. Posledným písomne prihláseným do rozpravy bol poslanec Beblavý, ktorý ale nie je v sále, takže stráca definitívne svoje poradie. Dávam teraz možnosť prihlásiť sa do rozpravy ústne. Končím možnosť prihlásiť sa do rozpravy ústne. Nech sa páči, pán poslanec Hraško.
Federič, Igor, poslanec NR SR (2011-02-01):
Ďakujem pekne, pán predsedajúci, chcel by som požiadať do záznamu, že pri hlasovaní č. 16 v tlači 202 som omylom uvedený za, hoci som bol proti. (Smiech v sále.)
Luciak, Michal, poslanec NR SR (2022-06-21):
Pán predseda, prosím, dajte hlasovať o tom, že Národná rada prideľuje vládny návrh zákona na prerokovanie ústavnoprávnemu výboru, výboru pre financie a rozpočet a výboru pre sociálne veci. Ďalej, že za gestorský výbor určuje ústavnoprávny výbor s tým, aby výbory prerokovali vládny návrh zákona v druhom čítaní do 9. septembra 2022 a v gestorskom výbore do 12. septembra 2022.
Vörös, Péter, poslanec NR SR (2016-11-30):
Vážený pán predsedajúci, vážené pani poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona, tlač 294. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona výbory prerokovali do 27. januára 2017 a gestorský výbor do 30. januára 2017. Prosím, pán predsedajúci, otvorte všeobecnú rozpravu.
R. Kaliňák, podpredseda vlády a minister vnútra SR: (2007-10-18):
Vážená pani predsedajúca, vážený pán predseda parlamentu, vážené dámy poslankyne, páni poslanci, dovoľte mi, aby som z poverenia predsedu vlády v znení § 131 ods. 7 rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády z dôvodov ich pracovných ciest a oznámil ministrov poverených ich zastupovaním. Ospravedlnenie pána predsedu vlády už bolo zdôvodnené jeho účasťou na rade v Lisabone. Ďalej budú neprítomní: pán podpredseda vlády Dušan Čaplovič, zastupovať ho bude podpredseda vlády a minister spravodlivosti Štefan Harabin, minister kultúry Marek Maďarič, zastupovať ho bude podpredseda vlády a minister školstva Ján Mikolaj, minister zahraničných vecí Ján Kubiš, zastupovať ho bude minister obrany František Kašický, minister financií Ján Počiatek zastúpený bude ministrom hospodárstva Ľubomírom Jahnátkom, minister životného prostredia Jaroslav Izák jeho zastupujúci bude minister výstavby a regionálneho rozvoja, pán Marian Janušek a minister pôdohospodárstva Miroslav Jureňa bude zastúpený takisto ministrom výstavby a regionálneho rozvoja Marianom Januškom. To je všetko. Skončil som, pani predsedajúca.
Kuffa, Štefan, poslanec NR SR (2015-06-18):
Dobrovoľnícka záchranná služba je nezastupiteľná aj v našej krajine. Ja som v podstate z oblasti podtatranskej a z Tatier, myslím si, že tá tradícia je veľmi dlhoročná. Naozaj aj predtým, keď to nebolo organizované, možno ani nejako extra podporované zo strany štátu, tak vždycky boli ochotní ľudia, ktorí pomáhali pri tých tragédiách, ktoré sa neraz udiali vo Vysokých Tatrách. Ale jednu vec, pán minister, s ktorou ja mám tu problém, chcem povedať. A to reagujem na predrečníka, ktorý spomenul tie prilby. A to sme mali tu už opakovane naozaj dvakrát tu v tom parlamente. Naozaj pán Érsek to tu predkladal. Ale ja, pán minister, som už vtedy dvakrát vystúpil proti tomuto návrhu s tými prilbami. Ani teraz s tým nesúhlasím, lebo tie prilby, či tie decká budú mať alebo nebudú mať, nosiť, predovšetkým to musí byť rozhodnutie rodičov, aby to nebolo v zákone ako povinnosť a nebodaj ešte nejaké sankcie. Ja keď si spomínam, my ako malé deti a mládežníci sme trávili voľné, voľnočasové chvíle na svahu a nemali sme žiadne prilby. Samozrejme, boli tie lyže niekedy iné. Ale dnešný problém, ktorý vnímam na svahoch, pán minister, prepáčte, že reagujem na vás, ale tak reagujem na predrečníka, je, že mi chýba, aby sme odtiaľ odstránili tých alkoholikov. A tam pod vplyvom alkoholu veľakrát lyžujú lyžiari. A toto je závažný problém. A tie zrážky, ktoré sú veľakrát na svahoch, tak práve to spôsobujú tí lyžiari, ktorí sa nezodpovedne správajú, pričom taký stokilový alebo stodvadsaťkilový opitý chlap keď naberie to dieťa, tak naozaj je problém dieťa bez prilby. Ale tá prilba musí byť jednoznačne tak, že má byť rozhodnutím rodičov, a nie zo zákona ako povinnosť, aby sme nezamedzili ďalším deťom prístup na tie svahy.
Suja, Miroslav, poslanec NR SR (2021-06-25):
Ďakujem za slovo. Aj keď možno koaličných poslancov je asi len šesť, aj tak nedokážu sa prihlásiť s faktickou poznámkou a kultivovane diskutovať. Musia útočiť na rečníkov, čo ma veľmi mrzí, hlavne keď sa týka o takomto zákone, ktorý nikomu nemôže vadiť, nikomu, ani pánovi Benčíkovi, ani pánovi Šefčíkovi. Tak nerozumiem, kolegovia, prečo tu napádate ostatných kolegov, ktorí akurát hovoria. Ja ďakujem všetkým kolegom za faktické poznámky. Nemôžem ale zatvárať, ani vy by ste nemali zatvárať oči nad tým, čo sa v týchto osadách s týmito psíkmi deje. A samozrejme ani nad tým nemôžme zatvárať oči, že deti sú mnohokrát tohto svedkami a veľakrát sa stalo aj to, že priamo aktérmi. Ak necháme túto časovanú bombu vybuchnúť, tak si myslím, že sa to potom prejaví na celej spoločnosti a nielen na tých úbohých zvieratách, ale že toto násilie bude pokračovať aj ďalej. A teraz máme jedinečnú možnosť bez toho, že by sme tým niekoho urazili, že by sme tento zákon schválili. Ja viem, že je to veľmi ťažké, keď najväčšia vládna strana OĽANO má 50 % voličov z osád, ja viem, že je to ťažké. Ale skúsme sa nad to povzniesť, skúsme sa nad to povzniesť a pozrime sa na to, čo sa tam fakt deje a čo sa tam pácha. Lebo ak vy, kolegovia a kolegyne, máte niektorí aj viacej doma psov a je vám ľahostajné, že ich jedia, zabíjajú, prípadne týrajú deti, tak potom vy tu nemáte čo sedieť, lebo vy ste spoluzodpovední za to, že toto sa deje. Teraz to môžeme zastaviť. Ja viem, môžete teraz vykrikovať, že boli aj predchádzajúce vlády, ale na to sa vyhovárať donekonečna nedá. My sme teraz tu a môžeme to zastaviť. Mrzí ma, že pani poslankyňa Kozelová sa vôbec k tomu nevyjadrila ani s faktickou a myslím, že jej sa to týka tiež.
Stanko, Július, poslanec NR SR (2010-12-10):
Ďakujem veľmi pekne. Ja by som len chcel reagovať vlastne na tú spoločnú poľnohospodársku politiku Európskej únie. Je to takisto výzva pre nás, aby sme sa intenzívne zapojili do týchto procesov, pretože je to taktiež veľká záťaž pre poľnohospodárov. No a čo sa týka tých zahraničných tiežpodnikateľov, tak jednoducho pôda je štátotvorný prvok. Do konca roku oficiálne zahraniční občania nemôžu kupovať pôdu u nás, avšak, bohužiaľ, evidujeme prípady, že sa tak deje. Zahraniční občania, ktorí majú založené obchodné spoločnosti na Slovensku so slovenskou adresou, jednoducho sú, teda kupujú túto pôdu, prípadne ďalší získavajú predkupné práva a podobne. A na to treba tiež dávať veľký pozor, pretože vzhľadom na diskriminačné zvýhodnenie, pokiaľ majú 3,5-krát väčšie dotácie, tak samozrejme, že môžu si dovoliť túto pôdu nakupovať vo veľkom. Náš poľnohospodár, ak vôbec je schopný nejakú pôdu kúpiť, tak skutočne len vo veľmi malých množstvách. Ďakujem.
Šimečka, Michal, podpredseda NR SR (2024-02-13):
Ďakujem pekne. Na vaše vystúpenie sú dve faktické poznámky. Ako prvý pán poslanec Štefunko.
P. Hrušovský, predseda NR SR: (2005-11-09):
A poprosím pána poslanca Vážneho, aby z poverenia výboru pre hospodárstvo, privatizáciu a podnikanie Národnú radu informoval o stanovisku výboru k predloženému návrhu vlády. Pán poslanec.
Bugár, Béla, podpredseda NR SR (2018-05-24):
Chcem sa opýtať spravodajcu, chcete sa vyjadriť? Nie. Vyhlasujem 10-minútovú prestávku a potom pristúpime k hlasovaniu. (Prestávka.) (Po prestávke.)
Grendel, Gábor, podpredseda NR SR (2021-03-17):
Ďakujem pekne. Takže odteraz – desaťminútová prestávka. (Desaťminútová prestávka.) (Po prestávke.)
Grendel, Gábor, podpredseda NR SR (2020-11-27):
Ďakujem. Pán podpredseda bol jediný, ktorý sa prihlásil do rozpravy. Pán zastupujúci špeciálny prokurátor, máte možnosť vystúpiť, ak máte záujem. Áno, od rečníckeho pultu.
Paška, Pavol, predseda NR SR (2013-12-05):
(Hlasovanie.) 132 prítomných, 113 bolo za, 19 sa zdržalo. Schválili sme zákon o protifašistickom odboji. Vážené panie poslankyne, vážení páni poslanci, odhlasovali sme prerokované body programu. Chcem vás ešte informovať, že poobede o 15.00 hodine, tak ako sme schválili, začne rokovanie o vládnom návrhu zákona o štátnom rozpočte. Navrhujem, aby sme potom o 17.00 hodine už nehlasovali a aby sme o bodoch programu, ktoré prerokujeme do 15.00 hodiny, hlasovali až po prerokovaní štátneho rozpočtu. Je všeobecný súhlas? (Súhlasná reakcia pléna.) Áno.
Tomanová, Viera, poslankyňa NR SR (2012-11-30):
Ďakujem, ďakujem, pán predsedajúci. Je neuveriteľné, vážení kolegovia z opozície, ako dokážete hádzať vaše chyby, nedostatky, liknavosť na hlavu súčasnej vlády. Pán kolega, skutočne, keď sme odchádzali z vlády v roku 2010, zanechávali sme vám klesajúcu mieru nezamestnanosti. Samozrejme, mesiac jún sa prejaví, ja to plne chápem, a september prílivom absolventov. Ale to, čo ste dosiahli za 2. polrok 2010 a 2011 a 1. štvrťrok 2012 v oblasti nezamestnanosti, bol len a len nárast, a to aj v čase sezónnych prác. Skutočne, pán kolega, sľubovali ste v roku 2009, keď tu bola kríza, 2010, 1. polrok, čo všetko urobíte, ako budete riešiť nezamestnanosť. Čo ste urobili? Iba ste ju zvýšili.
Kollár, Boris, predseda NR SR (2021-10-20):
Prosím, prezentujme sa a hlasujme. (Hlasovanie.) Prítomných 135 poslancov, za 92, proti 17, zdržalo sa 26. Konštatujem, že sme tento návrh schválili. Ďalej budeme hlasovať o bode 13 schváleného programu, ktorým je prvé čítanie o vládnom návrhu zákona, ktorým sa mení a dopĺňa zákon č. 206/2009 Z. z. o múzeách (tlač 702). Prosím spravodajkyňu z výboru pre kultúru a médiá poslankyňu Moniku Kozelovú, aby uviedla hlasovanie. (Hlasovanie o vládnom návrhu zákona, ktorým sa mení a dopĺňa zákon č. 206/2009 Z. z. o múzeách a o galériách a o ochrane predmetov kultúrnej hodnoty a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov , tlač 702.)
Cmorej, Peter, poslanec NR SR (2023-06-28):
Ďakujem. Vážený pán predsedajúci, vážené panie poslankyne, vážení páni poslanci, spoločná správa obsahuje tri pozmeňujúce návrhy. V rozprave vystúpili štyria poslanci a boli podané dva pozmeňujúce návrhy. Pán predsedajúci, dajte hlasovať spoločne o bodoch 1 až 3 zo spoločnej správy s odporúčaním gestorského výboru schváliť.
Laurenčík, Milan, podpredseda NR SR (2021-05-28):
Poslednú faktickú poznámku mal pán poslanec Marian Kotleba, nech sa páči.
Mičovský, Ján, poslanec NR SR (2013-01-30):
Vážená pani podpredsedníčka Národnej rady Slovenskej republiky, ďakujem za slovo. Zareagujem na obidvoch kolegov, ktorým ďakujem za to, že reagovali. Pán poslanec Fecko, máš úplne pravdu. Jednoducho tieto veci sa musia doladiť tak, aby zodpovednosť za škody neplávala vo vzduchoprázdne, ale aby to bolo jasné. Ja som síce hovoril o tom vlkovi, kde som sa trošinka postavil na stranu poľovníkov, ale ty si hovoril o niečom, čo možno je oveľa z hľadiska objemu škôd významnejšie. A mnohokrát tam dochádza ku škodám. Tu by som chcel ale povedať, ja aj obetujem na to nejakú sekundu, že k veľkým škodám na aj poľnohospodárskej pôde, ale aj lesných porastoch dochádza z toho dôvodu, že nám vzniká veľa poľovníkov, ktorí už nepozerajú, sú to tí bohatší, povedzme si, ktorí majú veľkú radosť z toho, že majú revíry, ktorí nepozerajú na to, že treba udržiavať nejaké primerané stavy zveri, ale ktorí chcú tam mať toho strašne veľa, nech sa teda deje čokoľvek. A tie mnohokrát premnožené revíry nám spôsobujú aj premnožené škody. A, Ľuboš, k tebe. No tak ďakujem pekne, to je už také čaro nechceného, že to, čo som vlastne ani nemal povedať, to najmenej dôležité si si vybral za zdroj svojej poznámky. Ale zareagujem na to, patrí sa to. No ja som trocha rozmýšľal nad tou postupnosťou a fakt som si uvedomil až pri treťom čítaní § 2, že bol uplatnený princíp abecedy. Prečo nie? Môže to tak byť. Preto hovorím, je to úplne nepodstatné, ale z hľadiska toho, že som hovoril o didaktickom význame tohto zaujímavého zákona, by bolo veľmi dobré práve využiť to, aby sa to zoradenie týchto jednotlivých podkladov, tých jednotlivých klauzúl, čo sú to základné pojmy, urobilo práve od toho dôležitejšieho k menej dôležitému, pretože takto ľudia obyčajne hľadajú veci. Ale to je tak nepodstatné, že úplne kľudne poviem, že nech teda abeceda ostane, len nech sa zmenia tie veci, ktoré som pripomienkoval. To ma bude tešiť teda nepomerne viac.
Šeliga, Juraj, podpredseda NR SR (2020-07-24):
S reakciou na faktické poznámky pani ministerka Milanová. Nech sa páči. Môžete, nech sa páči, pani ministerka.
Pročko, Jozef, poslanec NR SR (2024-02-09):
Žiadam, aby Národná rada Slovenskej republiky zabezpečila spravodlivé vedenie schôdze. Odôvodnenie: Poslanec Muňko... (Prerušenie vystúpenia predsedajúcim.)
Bugár, Béla, podpredseda NR SR (2016-11-29):
Prezentujme sa a hlasujme o týchto bodoch zo spoločnej správy. (Hlasovanie.) Prítomných 143 poslancov, za 88, proti 1, zdržalo sa 53 poslancov, 1 nehlasoval. Konštatujem, že tieto body 33, 34 a 47 zo spoločnej správy sme schválili. Nech sa páči.
P. Hrušovský, predseda NR SR: (2003-05-22):
R. Vavrík, poslanec: Ďakujem za slovo. Keďže nebol nikto prihlásený v rozprave a myslím, že Národná rada má korektné vzťahy s vládou, osvojujem si názor ministra vnútra pána Palka a žiadam a tým navrhujem ako spravodajca vyňať na osobitné hlasovanie bod č. 5 tak, ako ho navrhoval a odporúčal pán minister. Ďakujem pekne.
Kéry, Marián, poslanec NR SR (2017-05-18):
Ďakujem za slovo. Pán poslanec Krajniak, viackrát ste zdôraznili, že strana SMER – sociálna demokracia, ako aj strana Sloboda a Solidarita sú proti tomuto zákonu a de facto, že sme proti tomu, aby si zamestnanci mohli viac zarobiť. Čo sa týka vášho tvrdenia v súvislosti so stranou SMER – sociálna demokracia, mi to príde ako zlý vtip. Chcem vám pripomenúť, kto neustále zvyšuje minimálnu mzdu, kto hovorí o lepšom postavení odborov, kto menil Zákonník práce v prospech zamestnancov? No predsa bola to strana SMER – sociálna demokracia. A čo sa týka samotného návrhu zákona, ktorý predkladajú pán poslanec Beblavý a pán poslanec Mihál, ja som už vo svojom vystúpení povedal, že tá myšlienka je veľmi dobrá a že ju podporujem, ale cesta, ktorou sa predkladatelia vydali, nie je podľa mňa správna. Už som to viackrát, tie moje dôvody, uviedol. Ďakujem pekne.
Baránik, Alojz, poslanec NR SR (2017-10-13):
To si môžete vyprosiť, ale ja mám právo to povedať.
B. Bugár, podpredseda NR SR: (2006-04-21):
S. Zubo, poslanec: Pani kolegyňa Demeterová, viete, práve to je o tom, že váš názor je, že by sme nemali meniť filozofiu, pretože vy ste presadili prijatie zákona č. 461/2003 Z. z., s ktorým sme my od začiatku nesúhlasili. A život ukázal, že sme mali pravdu, že je proti občanovi a nie plní úlohu zabezpečenia sociálneho zabezpečenia radového občana, ale tuneluje Slovensko v záujme niekoľkých zahraničných finančných organizácií. Takže to sa ani nečudujem. A, pani Navrátilová, skutočne je to otázka názoru. Vy máte taký, my máme iný názor.
Hrušovský, Pavol, podpredseda NR SR (2011-03-29):
Hlasujeme, páni poslanci, o bode 1 zo spoločnej správy s upozornením pána spoločného spravodajcu na zmenu, ktorá bola navrhnutá v rámci podaného pozmeňovacieho návrhu. (Hlasovanie.) 145 prítomných, 2 za, 73 proti, 70 sa zdržalo. Bod 1 zo spoločnej správy sme neschválili. Prosím ďalší návrh.
P. Hrušovský, podpredseda NR SR: (2001-12-06):
Nech sa páči, pán poslanec Delinga. P. Delinga, poslanec: Ďakujem za udelenie slova. Pripájam sa k môjmu spolusediacemu pánu profesorovi Drobnému, ktorý tak jasne zrozumiteľne, dá sa povedať, aj tvrdo atakoval súčasné problémy v pôdohospodárstve na margo choroby BSE. Je jasná pravda, že toto nie je choroba z Krížnej ulice, ako bol pomenovaný tento rozpočet v predchádzajúcom dni, ale je to choroba, ktorá môže v našej spoločnosti aj v roku 2002 spôsobiť veľmi vážne trhliny v rozvoji pôdohospodárstva, spotreby obyvateľstva, ale aj v zdraví našich občanov. A preto je podľa mňa zarážajúce, ak sa v tomto návrhu štátneho rozpočtu dáva 39,6 mil. Sk na preventívne opatrenia proti nákazlivým chorobám a zvlášť nebezpečným nákazám ako limitujúca položka v rezorte ministerstva pôdohospodárstva. V rámci kapitoly ministerstva pôdohospodárstva v Štátnej veterinárnej správe, ale aj vo veterinárnych ústavoch sú o niečo zvyšujúce sa prostriedky, ktoré sú ale limitované len na mzdové prostriedky. Čiže, skutočne tu chýbajú finančné zdroje, ktoré by mali jasne zadefinovať, aby vláda a jej orgány, teda štátne orgány chránili obyvateľstvo pred touto chorobou. Myslím si, že na to by mala pamätať aj pani ministerka. (Zaznel zvuk časomiery.)
P. Hrušovský, predseda NR SR: (2003-10-22):
Teraz prosím pána poslanca Jasovského, ktorého poveril výbor pre hospodárstvo, privatizáciu a podnikanie, aby informoval Národnú radu o výsledku rokovania o tomto návrhu zákona.
P. Paška, predseda NR SR: (2007-06-21):
(Hlasovanie.) 130 prítomných, 79 za, 32 proti, 19 sa zdržalo. Konštatujem, že sme postúpili návrh do tretieho čítania. Otváram rozpravu v treťom čítaní a pýtam sa, či sa chce niekto prihlásiť. Nie. Končím možnosť prihlásiť sa. Uzatváram rozpravu a teraz budeme, pán spravodajca, hlasovať o návrhu zákona ako o celku.